पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक। लाखनमाजरा खंड के गांव गूगाहेड़ी में युवक दलीप द्वारा आत्महत्या करने मामले में नया खुलासा हुआ है। मामले में नामजद गांधी कैंप की महिला ने अपने दामाद व बेटी के साथ मिलकर ब्लैकमेल करने की साजिश रची। पुलिस ने तीनों को गिरफ्तार कर अदालत में पेश किया, जहां से न्यायिक हिरासत में सुनारिया जेल भेजा गया है।
जांच अधिकारी एसआई कप्तान सिंह ने बताया कि पुलिस ने आत्महत्या के लिए मजबूर करने के मामले में गांधी कैंप से 50 वर्षीय महिला व जुलाना से उसके दामाद को हिरासत में लेकर पूछताछ की। महिला ने बताया कि उसकी बेटी उसके सलाह मशविरे के बाद ही घर लापता हुई, ताकि दलीप को दबाव डालकर ब्लैकमेल किया जा सके। पुलिस ने दबिश देकर महिला व उसके दामाद व बेटी को गिरफ्तार कर लिया।
यह है मामला: गूगाहेड़ी के युवक दलीप ने जुलाना में मोबाइल फोन की शॉप खोल रखी थी, जहां उसके दो बच्चों की मां से प्रेम संबंध बन गए। एक माह पहले दोनों घर से फरार हो गए। परिजन उन्हें तलाश करते-करते जींद पहुंचे और घर लेकर आ गए। इसी बीच प्रेमिका अपने मायके गांधी कैंप से लापता हो गई। उसकी मां व दामाद गूगाहेड़ी पहुंचे और पंचायत में दलीप पर उसकी लड़की को लापता करने का आरोप लगाया। पंचायत ने दलीप के परिजनों को बुलाया और पूछताछ करने उसके घर पहुंच गए। इससे युवक बेइज्जती महसूस कर गया और उसने फंदा लगा जान दे दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn